b'\n_START_ARTICLE_\nSinikka Salokorpi\n_START_PARAGRAPH_\nSinikka Salokorpi on suomalainen toimittaja, tietokirjailija ja lastenkirjailija. H\xc3\xa4n on kirjoittanut yli 30 kirjaa ja sen lis\xc3\xa4ksi ollut toimittamassa kymmeni\xc3\xa4 muita 1960-luvun lopulta l\xc3\xa4htien. Toimittajana ja tietokirjailijana Salokorven erikoisaloja ovat matkailu, vapaa-aika, lemmikkiel\xc3\xa4imet ja asuminen. H\xc3\xa4n on kirjoittanut my\xc3\xb6s monia el\xc3\xa4inaiheisia lastenkirjoja._NEWLINE_Vuonna 1989 Sinikka Salokorpi sai Suomen Matkailuliiton ensi kertaa jakaman Luovuuden kultahippu -palkinnon matkailutoimittajien kansainv\xc3\xa4listen suhteiden hoitamisesta muun muassa toimittuaan kuusi vuotta Matkailutoimittajien killan puheenjohtajana. Vuonna 2001 Salokorvelle my\xc3\xb6nnettiin opetusministeri\xc3\xb6n ylim\xc3\xa4\xc3\xa4r\xc3\xa4inen sanomalehtimiesel\xc3\xa4ke.'